Қаңтар оқиғасында 11 аймақта агрессия жасалды
"Қаңтар оқиғасында 11 аймақта агрессия жасалды" | "https://abai.kz/post/148678"
TITLE: Қаңтар оқиғасында 11 аймақта агрессия жасалды
URL: https://abai.kz/post/148678
META: "Қаңтар оқиғасында 11 аймақта агрессия жасалды" | "https://abai.kz/post/148678"
DATE: 14.03.2022
AUTHOR(s): Abai.kz
TOTAL WORDS: 140
TEXT: Қаңтар оқиғасы кезінде 11 аймақта агрессивті топтар зорлық-зомбылық сатысына өтті. Бұл туралы Парламент мәжілісінің жалпы отырысында Бас Прокурор Берік Асылов мәлімдеді. «4 және 5 қаңтарда азаматтар жиыны агрессивті топқа айналып, 11 аймақта зорлық-зомбылық сатысына өтті. Ұйымдастырушылар айқын жоспармен әрекет етті. «Whats up» және «telegram» арқылы топтың жиналуы мен қозғалысын үйлестірді. Олар көп адамды жинап алып, арматура, таяқ, тас, «Молотов коктейлімен» қаруланды. Кейіннен топтың бір бөлігі дүкендерді қиратып, тонауға кірісті. Тонаудан кейін, қылмыстың ізін жасыру үшін, тіпті көппәтерлі үйлердің бірінші қабатындағы үй-жайларды өртеген. Басқа қарулы топтар мақсатты түрде, әкімдіктердің, Президент резиденциясының, полицияның, Ұлттық қауіпсіздік комитетінің ғимараттарына шабуыл жасап, басып алды. Алматыдағы әуежай мен басқа да нысандарды қиратты. Олар қоршауды қалай бұзу керектігін біліп, полицияға шабуыл жасады, атыс қаруын алу үшін, аңшы дүкендерін тонады. Телеэфирге шығуға тырысты, ол іске аспай қалған кезде, телекомпания кеңселерін тонап, өртеп жіберді», - деді Берік Асылов. Abai.kz
